दरअसल, विधायक ने बॉलीवुड एक्ट्रेस सोनाली बेंद्रे को लेकर एक ट्वीट किया जिसमें उन्होंने सोनाली को मृत घोषित कर श्रद्धांजलि दे दी। जबकि सोनाली अभी न्यूयॉर्क में कैंसर का इलाज करवा रही है। राम कदम ने अपने ट्वीट में लिखा 'हिंदी और मराठी सिनेमा पर राज करने वाली अभिनेत्री सोनाली बेंद्रे जिन्होंन अपनी एक्टिंग से अपने कई फैंस बनाए, अब नहीं रहीं। अमेरिका में उनका निधन हो गया है... भावपूर्ण श्रद्धांजलि'। राम कदम के इस ट्वीट के बाद लोगों ने उन्हें ट्रोल कर दिया और अफवाह फैलाने का आरोप लगाने लगे। जिसके बाद उन्होंने अपना ट्वीट डिलीट कर दिया।